
Domnului deputat Sergiu Andon 
Preşedintele Comisiei juridice, de disciplină şi imunităţi
AVIZ

asupra proiectului de Lege privind reutilizarea informaţiilor 

din instituţiile publice
În conformitate cu prevederile art.95 şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor proiectul de Lege privind reutilizarea informaţiilor din instituţiile publice, P.L. X- 600/03.07.2006.

Proiectul de lege are ca obiect de reglementare stabilirea cadrului juridic al reutilizării documentelor aflate în posesia instituţiilor publice, ce pot fi utilizate ulterior în scopuri comerciale sau necomerciale.
Potrivit prevederilor art.61 din Regulamentul Camerei Deputaţilor, membrii Comisiei pentru tehnologia informaţiei şi comunicaţiilor au examinat proiectul de lege mai sus menţionat în şedinţa din 31 august 2006. Ţinând cont de avizul favorabil al Consiliului Legislativ nr.560/18.04.2006, în urma dezbaterilor, membrii comisiei au hotărât, cu unanimitate de voturi a membrilor prezenţi, avizarea favorabilă a proiectului de lege în forma adoptată de Senat.
PREŞEDINTE,


           
dr. Varujan Pambuccian

